KIERKEGAARD Breve og notater fra Berlin, ved Jens Staubrand
Publisher: Søren Kierkegaard Kulturproduktion
Published: 2012
Format: Paperback
Number of pages: 201
ISBN-13: 9788792510075
Table of contents: title: Forfatteren og filosoffen Søren Kierkegaard (1813-1855) var fire gange i Berlin. Hans første og længste ophold i Berlin var i vinteren 1841-1842, hvor han var fire og en halv måned i den hastig voksende by. I maj måned 1843, i maj 1845 og igen i maj 1846 var han kun på korte ophold i Berlin, nemlig henholdsvis cirka tre uger, lidt over en uge og cirka fjorten dage. Det er især fra Kierkegaards breve fra Berlin til hans ven Emil Boesen, familie og bekendte, at vi kender til hans tanker og oplevelser i Berlin, i mindre omfang fra hans notater. Vi læser om hans skriveprojekter, om Schelling, hvis forelæsninger han fulgte, om Regine Olsen, som han bad Emil Boesen holde øje med hjemme i København. Og vi læser om hans helbred, hans undervisning i tysk, om hans boforhold i Berlin, om mad og drikke, om vejret  og om jul i Berlin. Endvidere om hans kulturelle oplevelser, herunder hans betagelse af sopranen Hedwig Schulze, da han så og hørte hende synge i Mozarts Don Giovanni på operaen i Berlin. Han blev betaget af hende, fordi hun lignede Regine Olsen. Og vi læser om Kierkegaards forhold til de øvrige danske, der i de perioder også var i Berlin.; title: Jens Staubrand, filosof, mag.art., har dramatiseret Søren Kierkegaard og Regine Olsens kærlighedshistorie og produceret og instrueret musikledsagede Søren Kierkegaard oplæsningsforestillinger med Forførerens Dagbog i Danmark og i en række europæiske lande. Han har skrevet om Kierkegaard og opera, redigeret tekster til en række Søren Kierkegaard-musikværker, har produceret Cd’erne Søren Kierkegaard Set to Music, Forførerens Dagbog med musik af Sofia Gubaidulina, samt den græsksprogede Forførerens Dagbog med musik af Mozart. Endvidere har han, udover Kierkegaard – Breve og notater fra Berlin, udgivet Søren Kierkegaard-værkerne Johannes Forførerens Dagbog, Hør, hør, hør Mozarts Don Juan, I vinen er sandhed, samt Kierkegaard – Den første Kærlighed og andre tekster om drama, og de engelsk-danske bøger Søren Kierkegaard International Bibliography: Music Works and Plays og Søren Kierkegaard’s Illness and Death